अपने प्राकृतिक संसाधनों की कीमत पर किया गया विकास वास्तव में विकास नहीं बल्कि विनाश है। किसी भी विकास योजना को कार्यान्वित करते समय क्या सिर्फ तात्कालिक लाभों को देखकर संतुष्ट हो जाना चाहिए? हमारी वैज्ञानिक सोच और दूरदर्शिता कहां चली गई है? कुछ समय पूर्व दिल्ली के लुटियंस जोन में सांसदों के आवास निर्माण के लिए वहां के हजारों वृक्षों को काटने की अविवेकपूर्ण योजना क्या सिद्ध करती है? क्या हमने सचमुच विनाश का मार्ग चुन लिया है?